# Sri Narayana Shodasopachara Pooja

## శ్రీ లక్ష్మీనారాయణ షోడశోపచార పూజ

## (Sri Narayana Shodasopachara pooja)

(గమనిక: ముందుగా పూర్వాంగం, గణపతి పూజ చేయవలెను. తరువాత ఈ క్రింది పూజావిధానం చేయవలెను.)

పూర్వోక్త ఏవం గుణ విశేషణ విశిష్టాయాం శుభ తిథౌ శ్రీ లక్ష్మీనారాయణ స్వామినః అనుగ్రహప్రసాద సిద్ధ్యర్థం శ్రీ లక్ష్మీనారాయణ స్వామినః ప్రీత్యర్థం పురుష సూక్త విధానేన ధ్యాన ఆవాహనాది షోడశోపచార పూజాం కరిష్యే ||

ప్రాణప్రతిష్ఠ –\
ఓం అసునీతే పునరస్మాసు చక్షుః\
పునః ప్రాణ మిహనో ధేహి భోగం\
జ్యోక్పశ్చేమ సూర్య ముచ్చరన్త\
మను మతే మృడయాన స్వస్తి –\
అమృతంవై ప్రాణా అమృతమాపః\
ప్రాణానేవ యథాస్థాన ముపహ్వయతే ||\
శ్రీ లక్ష్మీనారాయణాభ్యాం నమః ఆవాహయామి స్థాపయామి పూజయామి |\
స్థిరోభవ వరదోభవ సుప్రసన్నో భవ స్థిరాసనం కురు ప్రసీద ప్రసీద |

పీఠపూజా –\
సప్తప్రాకారం చతుర్ద్వారకం సువర్ణమంటపం ధ్యాయేత్ |\
ఆత్మనే నమః బ్రహ్మణే నమః |\
ప్రాగ్ద్వారే ద్వార శ్రీయై నమః |\
గాత్ర్యై నమః విధాత్ర్యై నమః |\
దక్షిణద్వారే ద్వార శ్రీయై నమః |\
చండాయ నమః ప్రచండాయ నమః |\
పశ్చిమద్వారే ద్వార శ్రీయై నమః |\
భద్రాయ నమః సుభద్రాయ నమః |\
ఉత్తరద్వారే ద్వార శ్రీయై నమః |\
హరిచందనాయ నమః కల్పవృక్షాయ నమః |\
తన్మధ్యే స్వామినే నమః సర్వజగన్నాథాయ నమః |\
హృత్పుండరీక మధ్యస్థం దివ్యతేజోమయం విభుం |\
దివ్యమాల్యాంబరధరం చిద్రూపం భక్తవత్సలం |\
విభుం మధ్యేస్థితేరస్మై కర్ణికా కేసరాన్వితం |\
దళాష్టకేషు సంయుక్తం శ్వేతమత్యంత నిర్మలం |\
శ్వేతాభ్రసనమారూఢం గదినం చక్రిణం తథా |\
వనమాలా పరివృతం ధ్యాయేన్నారాయణం ప్రభుం |\
శ్రీ లక్ష్మీనారాయణ స్వామినే నమః ధ్యాయామి |

ధ్యానం –\
శాంతాకారం భుజగశయనం పద్మనాభం సురేశం\
విశ్వాకారం గగనసదృశం మేఘవర్ణం శుభాంగం\
లక్ష్మీకాంతం కమలనయనం యోగిహృద్ధ్యానగమ్యం\
వందే విష్ణుం భవభయహరం సర్వలోకైకనాథం |\
ఓం శ్రీ లక్ష్మీనారాయణాభ్యాం నమః ధ్యాయామి |

ఆవాహనం –\
సహస్రశీర్షా పురుషః |\
సహస్రాక్షః సహస్రపాత్ |\
స భూమిం విశ్వతో వృత్వా |\
అత్యతిష్ఠద్దశాఙ్గులమ్ |\
ఓం శ్రీ లక్ష్మీనారాయణాభ్యాం నమః ఆవాహయామి |

ఆసనం –\
పురుష ఏవేదగ్ం సర్వమ్ |\
యద్భూతం యచ్చ భవ్యమ్ |\
ఉతామృతత్వస్యేశానః |\
యదన్నేనాతిరోహతి |\
ఓం శ్రీ లక్ష్మీనారాయణాభ్యాం నమః నవరత్నఖచిత సువర్ణ సింహాసనం సమర్పయామి |

పాద్యం –\
ఏతావానస్య మహిమా |\
అతో జ్యాయాగ్శ్చ పూరుషః |\
పాదోఽస్య విశ్వా భూతాని |\
త్రిపాదస్యామృతం దివి |\
ఓం శ్రీ లక్ష్మీనారాయణాభ్యాం నమః పాదయో పాద్యం సమర్పయామి |

అర్ఘ్యం –\
త్రిపాదూర్ధ్వ ఉదైత్పురుషః |\
పాదోఽస్యేహాఽఽభవాత్పునః |\
తతో విష్వఙ్వ్యక్రామత్ |\
సాశనానశనే అభి |\
ఓం శ్రీ లక్ష్మీనారాయణాభ్యాం నమః హస్తయోః అర్ఘ్యం సమర్పయామి |

ఆచమనీయం –\
తస్మాద్విరాడజాయత |\
విరాజో అధి పూరుషః |\
స జాతో అత్యరిచ్యత |\
పశ్చాద్భూమిమథో పురః |\
ఓం శ్రీ లక్ష్మీనారాయణాభ్యాం నమః ముఖే ఆచమనీయం సమర్పయామి |

పంచామృత స్నానం –\
క్షీరం –\
ఆప్యాయస్వ సమేతు తే విశ్వతస్సోమ వృష్ణియమ్ |\
భవా వాజస్య సంగథే ||\
ఓం శ్రీ లక్ష్మీనారాయణాభ్యాం నమః క్షీరేణ స్నపయామి |

దధి –\
దధిక్రావ్ణోఅకారిషం జిష్ణోరశ్వస్య వాజినః | సురభి నో ముఖా కరత్ప్రాణ ఆయూగ్ంషి తారిషత్ ||\
ఓం శ్రీ లక్ష్మీనారాయణాభ్యాం నమః దధ్నా స్నపయామి |

ఆజ్యం –\
శుక్రమసి జ్యోతిరసి తేజోసి దేవోవస్సవితోత్పునాతు\
అచ్ఛిద్రేణ పవిత్రేణ వసోస్సూర్యస్య రశ్మిభిః |\
ఓం శ్రీ లక్ష్మీనారాయణాభ్యాం నమః ఆజ్యేన స్నపయామి |

మధు –\
మధువాతా ఋతాయతే మధుక్షరన్తి సింధవః |\
మాధ్వీర్నః సన్త్వౌషధీః |\
మధునక్తముతోషసి మధుమత్ పార్థివగ్ంరజః |\
మధుద్యౌరస్తు నః పితా |\
మధుమాన్నో వనస్పతిర్మధుమాగ్‍ం అస్తు సూర్యః |\
మాధ్వీర్గావో భవంతు నః |\
ఓం శ్రీ లక్ష్మీనారాయణాభ్యాం నమః మధునా స్నపయామి |

శర్కర –\
స్వాదుః పవస్వ దివ్యాయ జన్మనే |\
స్వాదురింద్రాయ సుహవీతు నామ్నే |\
స్వాదుర్మిత్రాయ వరుణాయ వాయవే |\
బృహస్పతయే మధు మాం అదాభ్యః |\
ఓం శ్రీ లక్ష్మీనారాయణాభ్యాం నమః శర్కరేణ స్నపయామి |

ఫలోదకం –\
యాః ఫలినీర్యాఽఫలాఽపుష్పాయాశ్చ పుష్పిణీః |\
బృహస్పతి ప్రసూతాస్తానో మున్చన్త్వగ్‍ంహసః ||\
ఓం శ్రీ లక్ష్మీనారాయణాభ్యాం నమః ఫలోదకేన స్నపయామి |

స్నానం –\
యత్పురుషేణ హవిషా |\
దేవా యజ్ఞమతన్వత |\
వసన్తో అస్యాసీదాజ్యమ్ |\
గ్రీష్మ ఇధ్మశ్శరద్ధవిః |

ఆపో హిష్ఠా మయోభువస్తా న ఊర్జే దధాతన |\
మహేరణాయ చక్షసే |\
యో వః శివతమో రసస్తస్య భాజయతే హ నః |\
ఉశతీరివ మాతరః |\
తస్మా అరఙ్గమామవో యస్య క్షయాయ జిన్వథ |\
ఆపో జనయథా చ నః |

ఓం శ్రీ లక్ష్మీనారాయణాభ్యాం నమః శుద్ధోదక స్నానం సమర్పయామి |\
స్నానానంతరం శుద్ధ ఆచమనీయం సమర్పయామి |

వస్త్రం –\
సప్తాస్యాసన్పరిధయః |\
త్రిః సప్త సమిధః కృతాః |\
దేవా యద్యజ్ఞం తన్వానాః |\
అబధ్నన్పురుషం పశుమ్ |\
ఓం శ్రీ లక్ష్మీనారాయణాభ్యాం నమః వస్త్రయుగ్మం సమర్పయామి |

యజ్ఞోపవీతం –\
తం యజ్ఞం బర్హిషి ప్రౌక్షన్ |\
పురుషం జాతమగ్రతః |\
తేన దేవా అయజన్త |\
సాధ్యా ఋషయశ్చ యే |\
ఓం శ్రీ లక్ష్మీనారాయణాభ్యాం నమః యజ్ఞోపవీతం సమర్పయామి |

గంధం –\
తస్మాద్యజ్ఞాత్సర్వహుతః |\
సంభృతం పృషదాజ్యమ్ |\
పశూగ్‍స్తాగ్‍శ్చక్రే వాయవ్యాన్ |\
ఆరణ్యాన్గ్రామ్యాశ్చ యే |\
ఓం శ్రీ లక్ష్మీనారాయణాభ్యాం నమః గంధాం ధారయామి |

ఆభరణం –\
తస్మాద్యజ్ఞాత్సర్వహుతః |\
ఋచః సామాని జజ్ఞిరే |\
ఛన్దాగ్ంసి జజ్ఞిరే తస్మాత్ |\
యజుస్తస్మాదజాయత |\
ఓం శ్రీ లక్ష్మీనారాయణాభ్యాం నమః ఆభరణార్థం అక్షతాన్ సమర్పయామి |

పుష్పాణి –\
తస్మాదశ్వా అజాయన్త |\
యే కే చోభయాదతః |\
గావో హ జజ్ఞిరే తస్మాత్ |\
తస్మాజ్జాతా అజావయః |\
ఓం శ్రీ లక్ష్మీనారాయణాభ్యాం నమః పుష్పాణి సమర్పయామి |

[శ్రీ విష్ణు అష్టోత్తర శతనామావళి](http://stotras.krishnasrikanth.in/sri-vishnu-ashtottara-satanamavali-in-telugu/)చూ.\
[శ్రీ విష్ణు సహస్రనామ స్తోత్రం](http://stotras.krishnasrikanth.in/sri-vishnu-sahasranama-stotram-poorvapeetika/)చూ.\
[శ్రీ విష్ణు సహస్రనామావళిః](http://stotras.krishnasrikanth.in/sri-vishnu-sahasra-namavali-in-telugu/)చూ.

ధూపం –\
యత్పురుషం వ్యదధుః |\
కతిధా వ్యకల్పయన్ |\
ముఖం కిమస్య కౌ బాహూ |\
కావూరూ పాదావుచ్యేతే |\
ఓం శ్రీ లక్ష్మీనారాయణాభ్యాం నమః ధూపం ఆఘ్రాపయామి |

దీపం –\
బ్రాహ్మణోఽస్య ముఖమాసీత్ |\
బాహూ రాజన్యః కృతః |\
ఊరూ తదస్య యద్వైశ్యః |\
పద్భ్యాగ్ం శూద్రో అజాయత |\
ఓం శ్రీ లక్ష్మీనారాయణాభ్యాం నమః దీపం సమర్పయామి |\
ధూప దీపానంతరం ఆచమనీయం సమర్పయామి ||

నైవేద్యం –\
చన్ద్రమా మనసో జాతః |\
చక్షోః సూర్యో అజాయత |\
ముఖాదిన్ద్రశ్చాగ్నిశ్చ |\
ప్రాణాద్వాయురజాయత |\
ఓం శ్రీ లక్ష్మీనారాయణాభ్యాం నమః నైవేద్యం సమర్పయామి |

ఓం భూర్భువస్సువః | తత్సవితుర్వరేణ్యమ్ | భర్గో దేవస్య ధీమహి |\
ధియో యోనః ప్రచోదయాత్ ||\
సత్యం త్వా ఋతేన పరిషించామి (ఋతం త్వా సత్యేన పరిషించామి)\
అమృతమస్తు | అమృతోపస్తరణమసి |\
ఓం ప్రాణాయ స్వాహా | ఓం అపానాయ స్వాహా | ఓం వ్యానాయ స్వాహా | ఓం ఉదానాయ స్వాహా | ఓం సమానాయ స్వాహా |\
మధ్యే మధ్యే పానీయం సమర్పయామి | ఉత్తరాపోశనం సమర్పయామి | హస్తౌ ప్రక్షాళయామి | పాదౌ ప్రక్షాళయామి | శుద్ధాచమనీయం సమర్పయామి |

తాంబూలం –\
నాభ్యా ఆసీదన్తరిక్షమ్ |\
శీర్ష్ణో ద్యౌః సమవర్తత |\
పద్భ్యాం భూమిర్దిశః శ్రోత్రాత్ |\
తథా లోకాగ్ం అకల్పయన్ |\
ఓం శ్రీ లక్ష్మీనారాయణాభ్యాం నమః తాంబూలం సమర్పయామి |

నీరాజనం –\
వేదాహమేతం పురుషం మహాన్తమ్ |\
ఆదిత్యవర్ణం తమసస్తు పారే |\
సర్వాణి రూపాణి విచిత్య ధీరః |\
నామాని కృత్వాఽభివదన్ యదాస్తే |\
ఓం శ్రీ లక్ష్మీనారాయణాభ్యాం నమః కర్పూర నీరాజనం సమర్పయామి |\
నీరాజనానంతరం శుద్ధాచమనీయం సమర్పయామి | నమస్కరోమి |

మంత్రపుష్పం –\
(విశేష మంత్రపుష్పం చూ.)\
ధాతా పురస్తాద్యముదాజహార |\
శక్రః ప్రవిద్వాన్ప్రదిశశ్చతస్రః |\
తమేవం విద్వానమృత ఇహ భవతి |\
నాన్యః పన్థా అయనాయ విద్యతే |\
ఓం శ్రీ లక్ష్మీనారాయణాభ్యాం నమః సువర్ణ దివ్య మంత్రపుష్పం సమర్పయామి |

ఆత్మప్రదక్షిణ నమస్కారం –\
యానికాని చ పాపాని జన్మాంతరకృతాని చ\
తాని తాని ప్రణశ్యంతి ప్రదక్షిణ పదే పదే |\
పాపోఽహం పాపకర్మాఽహం పాపాత్మా పాపసంభవ |\
త్రాహిమాం కృపయా దేవ శరణాగతవత్సలా |\
అన్యథా శరణం నాస్తి త్వమేవ శరణం మమ |\
తస్మాత్కారుణ్య భావేన రక్ష రక్ష జనార్దన |\
ఓం శ్రీ లక్ష్మీనారాయణాభ్యాం నమః ఆత్మప్రదక్షిణ నమస్కారాన్ సమర్పయామి |

సాష్టాంగ నమస్కారం –\
ఉరసా శిరసా దృష్ట్యా మనసా వచసా తథా |\
పద్భ్యాం కరాభ్యాం కర్ణాభ్యాం ప్రణామోష్టాంగముచ్యతే ||\
ఓం శ్రీ లక్ష్మీనారాయణాభ్యాం నమః సాష్టాంగ నమస్కారాం సమర్పయామి |

సర్వోపచారాః –\
ఓం శ్రీ లక్ష్మీనారాయణాభ్యాం నమః ఛత్రం ఆచ్ఛాదయామి |\
ఓం శ్రీ లక్ష్మీనారాయణాభ్యాం నమః చామరైర్వీజయామి |\
ఓం శ్రీ లక్ష్మీనారాయణాభ్యాం నమః నృత్యం దర్శయామి |\
ఓం శ్రీ లక్ష్మీనారాయణాభ్యాం నమః గీతం శ్రావయామి |\
ఓం శ్రీ లక్ష్మీనారాయణాభ్యాం నమః ఆందోళికాన్నారోహయామి |\
ఓం శ్రీ లక్ష్మీనారాయణాభ్యాం నమః అశ్వానారోహయామి |\
ఓం శ్రీ లక్ష్మీనారాయణాభ్యాం నమః గజానారోహయామి |\
సమస్త రాజోపచారాన్ దేవోపచారాన్ సమర్పయామి |

క్షమా ప్రార్థన –\
యస్య స్మృత్యాచ నామోక్త్యా తపః పూజా క్రియాదిషు |\
న్యూనం సంపూర్ణతాం యాతి సద్యోవందే తమచ్యుతమ్ ||\
మంత్రహీనం క్రియాహీనం భక్తిహీనం రమాపతే |\
యత్పూజితం మయాదేవ పరిపూర్ణం తదస్తుతే ||

అనయా పురుషసూక్త విధానేన ధ్యాన ఆవాహనాది షోడశోపచార పూజనేన భగవాన్ సర్వాత్మకః శ్రీ లక్ష్మీనారాయణస్వామి సుప్రీతా సుప్రసన్నా వరదా భవంతు ||

తీర్థప్రసాద గ్రహణం –\
అకాలమృత్యహరణం సర్వవ్యాధినివారణం ||\
సమస్తపాపక్షయకరం శ్రీ లక్ష్మీనారాయణ పాదోదకం పావనం శుభం ||\
శరీరే జర్జరీ భూతే వ్యాధిగ్రస్తే కళేబరే |\
ఔషధం జాహ్నవీతోయం వైద్యోనారాయణోహరిః ||\
శ్రీ లక్ష్మీనారాయణాభ్యాం నమః ప్రసాదం శీరసా గృహ్ణామి |
